Harald V

Harald V (s. 21. helmikuuta 1937) on ollut Norjan kuningas 17. tammikuuta 1991 lähtien. Kuninkaallisessa asemassaan Harald V on Norjan asevoimien ylipäällikkö. Hänellä on myös Norjan maavoimien ja ilmavoimien kenraalin sekä merivoimien amiraalin arvo.

 Varhainen elämä 
Harald on Olavi V:n ja Ruotsin prinsessa Märtha Sofia Lovisan poika. Harald syntyi kruununprinssi Olavin kuninkaallisessa asumuksessa Skaugumissa, Askerissa lähellä Osloa. Hän on ensimmäinen Norjassa syntynyt prinssi sitten Olavi IV:n vuonna 1370. Harald V on Britannian kuningatar Viktorian jälkeläinen ja kuningatar Elisabet II:n pikkuserkku, molempien isoisoisä on Edvard VII, kuningatar Viktorian vanhin poika.

Kuninkaallinen perhe pakeni Saksan hyökkäystä vuonna 1940. Harald, hänen äitinsä ja siskonsa asuivat Washingtonissa toisen maailmansodan aikana. Kuningas Haakon ja kruununprinssi Olavi olivat Lontoossa pakolaishallituksen johdossa. Harald palasi Norjaan sodan päätyttyä 1945.

Saatuaan koulunsa päätökseen vuonna 1955 kruununprinssi Harald kouluttautui ratsuväkiupseeriksi ja viimeisteli armeijaopintonsa Norjan sotilasakatemiassa. Hän opiskeli myös Oxfordin yliopiston Balliol Collegessa yhteiskuntatieteitä, historiaa ja taloustiedettä vuosina 1960–1962.

 Kuninkaana 
Isänsä kuoltua tammikuussa 1991 Harald nousi Norjan uudeksi kuninkaaksi. Maan perustuslaki ei vaadi kruunajaisten pitämistä, minkä sijaan Harald antoi hallitsijanvakuutuksen suurkäräjille 21. tammikuuta. Hänet, ja uusi kuningatar Sonia, siunattiin kuningaspariksi Nidarosin tuomiokirkossa 23. kesäkuuta.

Vuonna 2003 kuninkaan ilmoitettiin sairastavan virtsarakon syöpää, joka leikattiin. Toipumisen ajan kruununprinssi Haakon toimi valtionhoitajana. Myöhemmin Haakon sijaisti kuningasta tämän toipuessa sydänleikkauksesta.

Vuonna 2012 Norjan perustuslakia muutettiin siten, että kuningas ei ole enää Norjan evankelis-luterilaisen kirkon nimellinen johtaja, jonka tehtävä on mm. suojella kirkkoa. Kuninkaan tulee kuitenkin edelleen kuulua kyseiseen kirkkoon. Samana vuonna evankelis-luterilainen kirkko menetti myös asemansa kuningaskunnan virallisena kirkkona.

Vuonna 2018 voimaan tulleen perustuslain muutoksen nojalla kuningas ei ole enää pyhä. Hänellä on kuitenkin edelleen syytesuoja.

Sen jälkeen kun Tanskan kuningatar Margareeta II ilmoitti uudenvuodenpuheessaan 2023 luopuvansa kruunusta, heräsi myös Norjassa keskustelu siitä, pitäisikö kuninkaan luopua kruunusta. Norjassa, Tanskassa ja Ruotsissa on perinteisesti ollut käytäntö, jonka mukaan hallitsija istuu valtaistuimella elämänsä loppuun asti. Harald on kuitenkin sanonut, ettei aio luopua kruunusta, koska vannoi aikanaan hallitsijanvalansa elämänsä loppuun saakka. Huhtikuussa 2024 kuningas ilmoitti kuitenkin karsivansa julkista toimintaansa. 

 Perhe 

Harald nai 29. elokuuta 1968 aatelittoman Sonja Haraldsenin (s. 1937). Avioliitto herätti paljon vastustusta. He olivat seurustelleet yhdeksän vuotta salassa Sonjan aatelittomuuden vuoksi. Lopulta kruununprinssi Harald uhkasi hylätä oikeutensa kruunuun, jollei pari saisi mennä naimisiin. Heillä on kaksi lasta, prinsessa Märtha Louise (s. 1971) ja kruununprinssi Haakon Magnus (s. 1973).

 Galleria 

 Kunnianosoituksia 
Kuninkaana Harald toimii norjalaisten ritarikuntien suurmestarina. Lisäksi hänelle on myönnetty seuraavat ulkomaalaiset kunniamerkit:

 55x55px Vapauttaja kenraali San Martínin ritarikunta ketjulla (Argentiina)
 55x55px Leopoldin ritarikunnan suurristi (Belgia)
 55x55px Etelän ristin ritarikunta ketjulla (Brasilia)
 55x55px Stara planinan ritarikunnan suurristi (Bulgaria)
 55x55px Chilen ansioritarikunta ketjulla (Chile)
 55x55px Elefanttiritarikunnan ritari (Tanska)
 55x55px Dannebrogin ritarikunnan suurkomentaja (Tanska)
 55x55px Marianmaan ristin ritarikunta ketjulla (Viro, 1998)
 55x55px Valkoisen tähden ritarikunta ketjulla (Viro, 2014)
 55x55px Valkoisen ruusun ritarikunnan suurristi (Suomi)
 55x55px Kunnialegioonan suurristi (Ranska)
 55x55px Vapahtajan ritarikunnan suurristi (Kreikka)
 55x55px Olympic Order kultaisena (KOK)
 55x55px Islannin haukan ritarikunta ketjulla (Islanti)
 55x55px Italian tasavallan ansioritarikunta ketjulla (Italia, 2001)
 55x55px Krysanteemiritarikunta ketjulla (Japani)
 55x55px Al-Hussein bin Alin ritarikunta ketjulla (Jordania)
 55x55px Jugoslavian tähden ritarikunnan 1. luokka (Jugoslavia)
 55x55px Kuningas Tonislavin ritarikunnan ritari (Kroatia)
 55x55px Kolmen tähden ritarikunta ketjulla (Latvia)
 55x55px Vesthardus-ritarikunnan suurristi miekoilla (Latvia)
 55x55px Vytautas Suuren ritarikunta ketjulla (Liettua, 2011)
 55x55px Nassaun perheen kultaisen leijonan ritarikunnan ritari (Luxemburg)
 55x55px Aadolf Nassaulaisen ritarikunnan suurristi (Luxemburg)
 55x55px Jeanin ja Joséphine-Charlotten häiden muistomitali (Luxemburg)
 55x55px Alankomaiden leijonan ritarikunnan suurristi (Alankomaat)
 55x55px Alankomaiden kruunun ritarikunnan suurristi (Alankomaat)
 55x55px Kultaisen arkin ritarikunnan komentaja (Alankomaat)
 55x55px Valkoisen kotkan ritarikunnan ritari (Puola)
 55x55px Pyhän Jaakon miekan sotilaallinen ritarikunta ketjulla (Portugali, 2008)
 55x55px Henrik Purjehtijan ritarikunta ketjulla (Portugali, 2004)
 55x55px Avizin sotilaallinen ritarikunnan suurristi (Portugali, 1980)
 55x55px Mugunghwa-ritarikunnan ritari (Etelä-Korea)
 55x55px Romanian tähden ritarikunnan suurristi (Romania)
 55x55px Valkoisen kaksoisristin ritarikunnan 1. luokka (Slovakia)
 55x55px Poikkeuksellisten meriittien ritarikunnan ritari (Slovenia)
 55x55px Kultaisen taljan ritarikunnan ritari (Espanja)
 55x55px Kaarle III:n ritarikunta ketjulla (Espanja)
 55x55px Sukkanauharitarikunnan kunniaritari (Yhdistynyt kuningaskunta)
 55x55px Kuninkaallinen viktorialaisketju (Yhdistynyt kuningaskunta)
 55x55px Serafiimiritarikunnan ritari (Ruotsi)
 55x55px Kaarle XVI Kustaan kultariemujuhlan mitali (Ruotsi)
 55x55px Hyväntoivonniemen ritarikunnan suurristi (Etelä-Afrikka)
 55x55px Chula Chom Klaon ritarikunnan suurristi (Thaimaa)
 55x55px Chakri-dynastian ritarikunnan ritari (Thaimaa, 1960)
 55x55px Turkin tasavallan valtion ritarikunnan 1. luokka (Turkki)
 55x55px Saksan liittotasavallan ansioritarikunnan suurristi 1. luokka (Saksa)
 55x55px Unkarin ansioritarikunta ketjulla (Unkari)
 55x55px Itävallan tasavallan kunniamitalin suurristi (Itävalta)

Lähde:

 Lähteet 

 Aiheesta muualla 

 Norjan kuningashuoneen sivusto 

Luokka:Norjan kuninkaat
Luokka:Norjan kuninkaalliset
Luokka:Vuonna 1937 syntyneet
Luokka:Elävät henkilöt
Luokka:Seulonnan keskeiset artikkelit